Suresh 98 Views
3 కంపెనీలు కొనుగోలు చేస్తున్న మోస్‌చిప్‌
హైదరాబాద్‌, సెప్టెంబరు 13: తెలంగాణ రాజధాని కేంద్రంగా పనిచేస్తున్న సెమికండక్టర్‌ కంపెనీ మోస్‌ చిప్‌ మూడు కంపెనీలు కొనుగోలుచేస్తున్నట్లు ప్రక టించింది. ఎలైట్‌ ప్లస్‌సెమికండక్టర్‌ టెక్నాలజీస్‌, ఆరంజ్‌ సెమి కండక్టర్స్‌ కంపెనీలను కొనుగోలు చేస్తోంది. ఈ రెండుకంపెనీలు బెంగళూరుకు చెంది నవే. అలాగే పుణెకు చెందిన మావెన్‌ సిస్టమ్స్‌ను కూడా కొనుగోలుచేస్తున్నట్లు మోస్‌చిప్‌ వెల్లడిం చింది. అయితే ఎంతమొత్తం వెచ్చిస్తున్నదన్న అంశాలు వెల్లడికాలేదు. ఇందుకు సంంధించి వర్కింగ్‌ కేపిటల్‌ అవసరాలను అధిగమించగల మని మోస్‌చిప్‌ బోర్డు ఆమోదంకూడా పొందిం దని కంపెనీ వెల్లడించింది. అదనంగా 41.25 కోట్ల నిధులను సమీకరించేందుకు కంపెనీ బోర్డు ఆమోదించింది. అలాగే షేర్లు, వారంట్లను టెక్‌ వేవ్‌ పిటిఇ సంస్థకు జారీచేసి ఈనిధులు సమీక రిస్తుంది. కంపెనీ వృద్ధిప్రణాళికల్లో భాగంగానే మోస్‌చిప్‌ ఈ కొనుగోళ్లు నిర్వహిస్తోంది. ఇంట ర్నెట్‌ ఆఫ్‌ థింగ్స్‌(ఐఒటి) విభాగంలో సెమికం డక్టర్‌ పరిశ్రమ రంగపరంగాను విస్తరించేయోచన తో ఉంది. ఉత్తర అమెరికా, యూరోపియన్‌ యూనియన్‌, ఎపిఎసి ప్రాంతాల దేశాల్లో మార్కె ట్‌ను విస్తరించేయోచనతో ఉంది. బెంగళూరుకు చెందిన ఎలైట్‌ప్లస్‌, ఆరంజ్‌ కంపెనీలు మోస్‌చిప్‌ ను మరింత పటిష్టంచేస్తాయని చెపుతున్నారు. బెంగళూరులో ఇప్పటికే విఎల్‌ఎస్‌ఐ సేవలసంస్థ పరంగా 75 నిపుణులైన వారిని నియమించుకుం టున్నది. మావెన్‌ సిస్టమ్స్‌ ఇప్పటికే పలు ఉత్ప త్తులు, సేవల్లో బిజీగా ఉంది. రిమోట్‌ పర్యవేక్షణ, స్మార్ట్‌ లైటింగ్‌, స్మార్ట్‌ మీటరింగ్‌, స్మార్ట్‌ సిటీస్‌, అనలిటిక్స్‌ క్లయింట్లపరంగా 20దేశాల నుంచి ఉన్నట్లు అంచనా.
మావెన్‌ సిస్టమ్స్‌ మోస్‌చిప్‌ మరింతగా వృద్ధి చెందుతుందని నిపుణుల అంచనా. ఇప్పటికే కంపెనీకి 250మందికిపైగా నిపుణులైన ఇంజినీర్లు పనిచేస్తున్నారు. హైదరా బాద్‌, బెంగళూరు, పుణెలతోపాటు విదేశాల్లోని లండన్‌, సితలికాన్‌ వ్యాలీల్లో కూడాకంపెనీ సేవలు న్నాయి. మోస్‌చిప్‌ మరో 150-200 మంది ఇంజి నీర్లను నియమించే లక్ష్యంతో ఉంది. మోస్‌చిప్‌ సిఇఒ రామ్‌రెడ్డిమాట్లాడుతూ టెక్‌వేవ్‌ పెట్టుబడు లతో పాటు ఇటీవల వ్యూహాత్మక నిధుల సమీకరణ సానుకూల ఫలితాలిచ్చాయన్నారు. 2016-17 తొలి త్రైమాసికంలోనే కంపెనీ కోలుకున్నదని లాభా ల దిశగా అడుగులు వేస్తోందన్నారు. ఐఒటితో పాటు, ఐపి, విఎల్‌ఎస్‌ఐ సేవలపరంగా అంతర్జాతీ యంగా విస్తరించే లక్ష్యంతో మోస్‌చిప్‌ ఉంది.